Lwakubiri mu liigi:
KCCA FC - Lweza
Egyazannyiddwa: KCCA FC 5-1 Kirinya Jinja
Bright Stars 1-1 Proline
Soana 0-2 SC Villa
Mu 1976 ne 1977, KCCA FC yakola ekintu kye kimu ng'etendekebwa Bidandi Ssali, Nsimbe n’akiddamu mu sizoni ya 2012/13 ne 2013/14.
KCCA FC, eyawangula ekikopo kino sizoni ewedde, ettunka ne Lweza enkya (Lwakubiri) e Lugogo, nga bw'ewangula erangirirwa ku bwakyampiyoni bwa liigi ng'ekyabuzaayo emipiira 2.
Ku Lwomukaaga KCCA FC, yawuttudde Kirinya Jinja SS (5-1) n’eweza obubonero 57, nga singa ewangula Lweza egenda ku 60, sso nga SC Villa eri mu kyokubiri ku bubonero 52 ne bw'ewangula emipiira gyayo 2 gy'esigazza, egenda ku bubonero 58 era eba tekyasobola kugituuka.
Mutebi yategeezezza nti wadde ttiimu ye erina emikisa mingi egiwangula ekikopo, talina mupiira gwagenda kugaya okutuusa nga liigi ewedde.
Ku Lwomukaaga, KCCA FC yawangudde Kirinya Jinja SS (5-1). Derrick Nsibambi (2) Sulaimon Akinyemi, Geoffrey Serunkuuma ne Noel Nasasira be bateebedde KCCA FC, ate Bashir Mutanda n'ateebera Kirinya.
lug_Latn scn_Latn scn_Latn eng_Latn srd_Latn lug_Latn lug_Latn lug_Latn lug_Latn lug_Latn